stanford-oval/wikipedia huggingface dataset:
אוקיאמה
ספורט וחינוך > ספורט

באוקיאמה ישנם קבוצות ספורט רבות כגון, קבוצת הכדורעף Okayama Seagulls ומועדון הכדורגל Fagiano Okayama. בשנת 2009, קבוצת פגיאנו אוקיאמה עלתה לליגת הכדורגל הגבוהה ביפן.
ספורט וחינוך > חינוך

בעיר נמצאת אוניברסיטת אוקיאמה, שנוסדה כבית ספר לרפואה בשנת 1870 ובשנת 1949 הוכרזה כאוניברסיטה לאומית. אוניברסיטת אוקיאמה היא אחת האוניברסיטאות הגדולות ביותר באוקיאמה, עם 11 פקולטות ושישה בתי ספר לתארים מתקדמים.
בעיר ישנם עוד שבע אוניברסיטאות פרטיות, שלוש חטיבות ביניים, 24 בתי ספר תיכוניים (16 ציבוריים, שמונה פרטיים), שבעה חטיבות ביניים משולבות (שניים ציבוריים, חמישה פרטיים), 37 חטיבות ביניים (36 עירוניות, אחד ארצי) ו-93 בתי ספר יסודיים (91 עירוניים, שניים פרטיים).
אוכלוסייה

| שנה | 1980 | 1995 | 2000 | 2005 | 2010 | 2015 | 2020 | 2022 |
| --- | --- | --- | --- | --- | --- | --- | --- | --- |
| תושבים | 305,219 | 663,346 | 674,375 | 696,172 | 709,584 | 719,474 | 724,691 | 723,296 |
התפלגות האוכלוסייה לפי גברים ונשים היא: 51.9% נשים ו-48.1% גברים; התפלגות האוכלוסייה לפי גילאים היא: 13.2% עד גיל 14, בין הגילאים 15–64 עומד על 60.4% ומעל גיל 65 עומד על 28.4%. צפיפות האוכלוסייה לשנת 2020: 917.4 תושבים לקילומטר מרובע. בעיר חיים 98.3% יפנים ורק 1.7% זרים.
אקלים

באוקיאמה יש אקלים מתון בהשוואה לרוב יפן. יש בעיר הרבה ימים ללא גשם (עם פחות מ-1 מ"מ של משקעים), יותר מכל עיר אחרת ביפן. היא מדורגת כעיר השנייה היבשה והרביעית שטופת השמש באזור צ'וגוקו.  האקלים מסווג על פי סיווג האקלים של Köppen כסובטרופי לח ( Cfa ).
האקלים המקומי חם לאורך כל השנה המאפשר גידול עצי זית. אוקיאמה נקראת לעיתים קרובות "ארץ השמש" בגלל המספר הנמוך של ימי גשם בשנה.
| אקלים באוקיאמה   נתוני מזג האוויר הממוצעים באוקיאמה בין השנים 1991–2020> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים באוקיאמה   נתוני מזג האוויר הממוצעים באוקיאמה בין השנים 1991–2020> ינואר.9.6.0.1.36.2 | אקלים באוקיאמה   נתוני מזג האוויר הממוצעים באוקיאמה בין השנים 1991–2020> פברואר.10.5.0.5.45.4 | אקלים באוקיאמה   נתוני מזג האוויר הממוצעים באוקיאמה בין השנים 1991–2020> מרץ.14.6.3.5.82.5 | אקלים באוקיאמה   נתוני מזג האוויר הממוצעים באוקיאמה בין השנים 1991–2020> אפריל.19.8.8.5.90 | אקלים באוקיאמה   נתוני מזג האוויר הממוצעים באוקיאמה בין השנים 1991–2020> מאי.24.8.14.8.112.6 | אקלים באוקיאמה   נתוני מזג האוויר הממוצעים באוקיאמה בין השנים 1991–2020> יוני.27.6.18.7.169.3 | אקלים באוקיאמה   נתוני מזג האוויר הממוצעים באוקיאמה בין השנים 1991–2020> יולי.31.8.23.4.177.4 | אקלים באוקיאמה   נתוני מזג האוויר הממוצעים באוקיאמה בין השנים 1991–2020> אוגוסט.33.3.24.6.97.2 | אקלים באוקיאמה   נתוני מזג האוויר הממוצעים באוקיאמה בין השנים 1991–2020> ספטמבר.29.1.20.142.2 | אקלים באוקיאמה   נתוני מזג האוויר הממוצעים באוקיאמה בין השנים 1991–2020> אוקטובר.23.4.13.4.95.4 | אקלים באוקיאמה   נתוני מזג האוויר הממוצעים באוקיאמה בין השנים 1991–2020> נובמבר.17.1.6.8.53.3 | אקלים באוקיאמה   נתוני מזג האוויר הממוצעים באוקיאמה בין השנים 1991–2020> דצמבר.11.7.2.1.41.5 | אקלים באוקיאמה   נתוני מזג האוויר הממוצעים באוקיאמה בין השנים 1991–2020> שנה.21.1.11.4.1,143.1 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור:
תחבורה > רכבת בין עירונית

תחנת רכבת אוקיאמה של חברת הרכבות JR West היא תחנת רכבת מרכזית, אליה מגיעות רכבות משיקוקו, סאנאין וסניו. קווי הרכבת המקומיים המשרתים את תחנת אוקיאמה כוללים: קו ראשי לסניו, קו האקובי, קו אקו, קו אונו, קו סטו-אושי, קו צויאמה וקו קיבי.
תחבורה > חשמלית

אוקיאמה שמרה על מערכת חשמליות פעילה מאז תקופת מייג'י. מערכת החשמליות מנוהלת על ידי חברת Okayama Electric Tramway המציעה שני קווים.
תחבורה > אוטובוסים

שבע חברות אוטובוסים מספקות שירות בגבולות העיר.
תחבורה > אוויר

נמל התעופה של אוקיאמה, הממוקם בחלק הצפוני של העיר, מספק שירות טיסות פנים ארציות לנמל התעופה טוקיו האנדה בטוקיו, נמל התעופה צ'יטוסה החדש ליד סאפורו, נמל התעופה נהה בנהה ונמל התעופה קגושימה בקגושימה. שירות טיסות בינלאומי מסופק לסיאול, גואם, בייג'ינג, הונג קונג, שאנגחאי ודאליין.
נמל התעופה קונן, הממוקם בדרום העיר, הוא שדה תעופה כללית מאז שנמל התעופה אוקיאמה נפתח ב-1988.
ערים תאומות - ערים אחיות

אוקיאמה תאומה עם:
הרפובליקה העממית של סין לוו-יאנג, הרפובליקה העממית של סין (מ־1981)
בולגריה פלובדיב, בולגריה (מ־1972)
קוסטה ריקה סן חוסה, קוסטה ריקה (מ־1969)
ארצות הברית סן אנטוניו, טקסס, ארצות הברית (מ־1976)
ארצות הברית סן חוזה, קליפורניה, ארצות הברית (מ־1957)
וייטנאם נין בין (אנ'), וייטנאם (מ־2018)
קוריאה הדרומית בוג'ון (אנ'), קוריאה הדרומית (מ־2002)
טאיוואן שינג'ו, טאיוואן (מ־2003)
הודו פונה, הודו (מ־2014)
הערות שוליים

↑  סקירה כללית על העיר אוקאיאמה באתר הרשמי של העיר (ביפנית)
↑  トップページ - האתר הרשמי של העירייה, באתר 岡山市 (ביפנית)
1 2 3  Okayama (Okayama , Japan) - Population Statistics, Charts, Map, Location, Weather and Web Information, www.citypopulation.de
↑  "Castles / List of Japanese Castles". Japan-Guide.com. נבדק ב-21 בפברואר 2015. {{cite web}}:  (עזרה)
↑  ""Momotaro," a folk tale and Kibiji District". City.okayama.jp. אורכב מ-המקור ב-21 בפברואר 2015. נבדק ב-21 בפברואר 2015. {{cite web}}:  (עזרה)
↑  Okayama City | UIL, uil.unesco.org, ‏2017-08-08 (באנגלית)
↑  Members of the UNESCO Global Network of Learning Cities | UIL, uil.unesco.org, ‏2017-09-15 (באנגלית)
↑  トップページ, 岡山市 (ביפנית) (אורכב 28.08.2010 בארכיון Wayback Machine)
↑  "??" (PDF) (ביפנית). City.okayama.jp. נבדק ב-21 בפברואר 2015. {{cite web}}:  (עזרה)
↑  Yoshitsugu Kanemoto. "Metropolitan Employment Area (MEA) Data". Center for Spatial Information Science, The University of Tokyo.
↑  Conversion rates - Exchange rates - OECD Data
↑  Teach English in Japan | AEON - English Education, AEON (באנגלית אמריקאית) (אורכב 20.02.2009 בארכיון Wayback Machine)
1 2  Okayama Population 2022 (Demographics, Maps, Graphs), worldpopulationreview.com
↑  "Outline of Okayama". Pref.okayama.jp. אורכב מ-המקור ב-2013-01-02. נבדק ב-2013-10-04.
↑  "World Maps of Köppen-Geiger climate classification". Koeppen-geiger.vu-wien.ac.at. נבדק ב-2013-10-04.
↑  大好き「晴れの国おかやま」 １ 岡山県のアウトライン（県の概況、シンボルなど） - 岡山県ホームページ. Pref.okayama.jp. אורכב מ-המקור ב-2011-07-20. נבדק ב-2013-10-04.
↑  נתוני מזג האוויר הממוצעים באוקיאמה, יפן, בין השנים 1980–2016 על פי אתר weatherspark
↑  נתוני מזג האוויר הממוצעים באוקיאמה, יפן, בין השנים 1991–2020 על פי אתר השירות המטאורולוגי היפני (ביפנית)
↑  "The History of Okayama". city.okayama.jp. Okayama. נבדק ב-2020-04-07.
| --- | --- |
בקרת זהויות :  NLI: 987007550221005171  CiNii: DA03526910  GND: 4102047-9  LCCN: n80065901  MusicBrainz: fbded44f-063e-4143-968d-ec39753f617c  NARA: 10044795  NDL: 00259336  NKC: ge392485  VIAF: 254704805   WorldCat (עם VIAF): 254704805 
טירת אוקיאמה
Kōraku-en
אולם הסימפוניה של אוקיאמה
תחנת הרכבת JR West Okayama
אספרק אוול

| --- | --- |

 מאפיינים כלליים
 יצרן:  אספרק (אנ')
 שנות ייצור:  2019
 יחידות שיוצרו:  1 (אב טיפוס)
 הרכבה:  איטליה איטליה
 סיווג:  מכוניות על
 מרכב:  קופה בעלת שתי דלתות
 אורך:  4830 מ"מ
 רוחב:  1935 מ"מ
 גובה:  990 מ"מ
 משקל:  1900 ק"ג
 בסיס גלגלים:  2750 מ"מ
 מפרט טכני
 מנוע:  ארבעה מנועים חשמליים המספקים יחד 2012 כ"ס
 מהירות מרבית:  400 קמ"ש
 תאוצה:  1.9 שניות
 סוללה:  סוללת ליתיום-יון בקיבולת 69 קוט"ש
 טווח נסיעה:  451 ק"מ
אספרק אוול ("ינשוף", באנגלית: Aspark Owl) היא מכונית על חשמלית במרכב קופה, שיוצרה על ידי אספרק בשנת 2019. היא הוצגה בנובמבר 2019. אספרק יצרה יחידה אחת (אב טיפוס).
רוב חלקי המכונית עשויים מסיבי פחמן.
שם

שמה בתרגום לעברית הוא "ינשוף" מפני שעיצובה הוא בצורת ינשוף והדלתות שלה נפתחות כלפי מעלה כמו כנפיו של הינשוף.
מפרט טכני

היא כוללת ארבעה מנועים חשמליים המספקים יחד 2012 כ"ס ומומנט מרבי של 2,000 ניוטון מטר. היא מאיצה מ-0 ל-100 קמ"ש בתוך 1.9 שניות ומגיעה למהירות מרבית של 400 קמ"ש. סוללת ליתיום-יון בקיבולת 69 קוט"ש המאפשרת טווח נסיעה חשמלי של 451 ק"מ.
שיא התאוצה למכוניות בייצור סדרתי

משנת 2019 עד יוני 2021 היא נקראה המכונית המהירה ביותר בעולם בתאוצה מ-0 ל-100 קמ"ש מכיוון שהיא מאיצה מ-0 ל-100 בתוך 1.9 שניות, עד להצגת רימאק נברה שתאוצתה מ-0 ל-100 קמ"ש אורכת 1.85 שניות.
גלריה

מבט קדמי - שימו לב לעיצוב "הינשופי" שלו
מבט אחורי
מבט לפנים המכונית
הערות שוליים

↑  Aspark Owl Debuts As 1,985-HP EV Hypercar, Hits 60 MPH In 1.69 Seconds, באתר מוטור 1, ‏12 בנובמבר 2019
↑  Aspark Owl Electric Hypercar Targets Nürburgring Lap Record, באתר מוטור 1, ‏28 בינואר 2019
↑  Aspark Owl Shows Its Sharp Shape On Frankfurt Stage, באתר מוטור 1, ‏13 בספטמבר 2017
↑  The 2,012bhp Aspark Owl is the most powerful production hypercar, באתר טופ גיר, ‏12 בנובמבר 2019
↑  Blink And You'll Miss It: Aspark Owl Hits 62 MPH In 1.9 Seconds, באתר מוטור 1, ‏18 בפברואר 2018
↑  Japan is preparing the world’s fastest accelerating EV supercar, באתר טופ גיר, ‏06 בספטמבר 2017
↑  The Aspark Owl just did 0-60mph in 1.9s, באתר טופ גיר, ‏19 בפברואר 2018
| אספרק |
| --- | --- | --- |
| אישיים | מאסאנורי יושידה באוסקה - מייסד ומנכ"ל החברה |  |
| כלי רכב | אספרק אוול |  |
אלנטה

| --- | --- |
סמל אלנטהסמל אלנטה

ארמון אלנטה, הכולל ספרייה ומוזיאון אתנוגרפי
 מדינה:  ליטא ליטא
 מחוז:  מחוז אוטנה
 מחוז משנה:  מולייטי
 חבל ארץ:  אוקשטאיטייה
 תאריך ייסוד:  לפני 1436
 גובה:  115 מטרים
 אוכלוסייה:  ‏
  ‑ בעיירה:  464 (2001)
 קואורדינטות:  55°21′00″N 25°17′00″E﻿ / ﻿55.35°N 25.283333333333°E﻿ / 55.35; 25.283333333333 
 אזור זמן:  UTC +2
  מפת מיקום  מפה מפורטת   (למפת ליטא מוגדלת) וילנה קלייפדה שיאוליאי מריאמפולה קובנה פוניבז' אוטנה אליטא טלז טאורגה לטביה בלארוס פולין רוסיה מחוז קלינינגרד אלנטה(למפת ליטא רגילה) וילנה קלייפדה שיאוליאי מריאמפולה קובנה פוניבז' אוטנה אליטא טלז טאורגה לטביה בלארוס פולין רוסיה מחוז קלינינגרד אלנטה  he tabBackground:;tabBorder:#aaa;defaultTab:0;
אלנטה (בליטאית: Alanta, בהגייה המקומית: אַלוּנְטה; ביידיש: אַווּאַנטה) היא עיירה קטנה במחוז משנה מולייטי במחוז אוטנה שבליטא. על שפך נחל האלנטה (אוואנטקי) לווירינטה, יובלו של נהר השוונטוי.
שמה של העיר נגזר משם הנהר הסמוך, אלנטה, ששמו נגזר מהפועל הליטאי "alėti" שפירושו זרימה או מרוצה.
היסטוריה

אחרי 1598 הייתה העיירה שייכת למשפחת רדזיוויל, ומ-1828 עד מלחמת העולם הראשונה למשפחת האצולה פמרנקי. בתקופת השלטון הרוסי בליטא, השתייכה אלונטה למחוז וילקומיר. עם עצמאותה של ליטא סופחה העיירה למחוז אוטנה, וחיו בה כ-460 איש. בשל מיקומה על צומת של שתי דרכים חשובות סבלה אלנטה רבות בעתות מלחמה שעברו על ליטא, פלישתו של נפוליאון לאימפריה הרוסית, מלחמת העולם הראשונה ומלחמת העולם השנייה.
גם לאחר כינונה של ליטא העצמאית המודרנית, לא השתנה מספר תושבי העיירה, הוא עמד ב-1989 על 446; במפקד של שנת 2001 נמנו בעיירה 464 איש.
באלנטה שרד בית כנסת נדיר עשוי עץ שהיה בשימוש קהילת יהודי אלנטה.
אלברטו סופיצ'י

אלברטו סופיצ'י (בספרדית: Alberto Suppici;‏ 20 בנובמבר 1898 – 21 ביוני 1981) היה כדורגלן אורוגוואי, ששיחק בעמדת הקשר מרכזי. בתור מאמן הוביל את נבחרת אורוגוואי לזכייה במונדיאל 1930.
ביוגרפיה

סופיצ'י נולד בשנת 1898 בקולוניה דל סקרמנטו שבאורוגוואי, ולאורך כל הקריירה שיחק בענקית המדינה נסיונל. עד שנת 1923 זכה עימה ב-7 תוארי אליפות וגם בגביע אלדאו ב-1916.
לאחר הקריירה ככדורגלן היה מאמן נבחרת אורוגוואי. בקופה אמריקה 1929 סיים עימה במקום השלישי אך בגביע העולם ב-1930 הוביל אותה לזכייה ובכך היה למאמן הראשון שזוכה במונדיאל, ובנוסף לכך גם לצעיר ביותר כשהוא עושה זאת בגיל 31 ו-240 ימים בלבד. 
עם זאת סופיצ'י היה אחראי בעיקר על כושר ומשמעת השחקנים ולא בהכרח על הפאן האסטרטגי או הטקטי, דברים שהועברו בעיקר על ידי השחקנים המובילים בנבחרת. הוא היה מאמנה גם בקופה אמריקה בשנים 1937 ו-1939 שאחריהם סיים את קריירת האימון בה. סופיצ'י אימן גם את נסיונל וזכה עימה באליפות ב-1945.
סופיצ'י נפטר ב-21 ביוני 1981 במונטווידאו בגיל 82. בעיר הולדתו הוקם אצטדיון על שמו בשם: "אסטדיו פרופסור אלברטו סופיצ'י".
תארים > כשחקן

אליפות אורוגוואי (7): 1915, 1916, 1917, 1919, 1920, 1922, 1923
גביע אלדאו: 1916
תארים > כמאמן

גביע העולם: 1930
אליפות אורוגוואי: 1945
המאמן הראשון והצעיר ביותר שזכה בגביע העולם
אספת בחירה

אספת בחירה (אנגלית: Caucus) היא פגישה של תומכים או של חברי מפלגה או תנועה פוליטית ספציפית. מקורו של המונח בארצות הברית, אך הוא התפשט גם לאוסטרליה, קנדה, ניו זילנד, דרום אפריקה ונפאל. ככל שהשימוש במונח הורחב, ההגדרה המדויקת נוטה להשתנות בין תרבויות פוליטיות.
מקור המונח

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ברחבי העולם > בארצות הברית

בממשל ובפוליטיקה של ארצות הברית, לאספת בחירה כמה משמעויות שונות אך קשורות זו לזו. חברי מפלגה או תת-קבוצה פוליטית עשויים להיפגש ולתאם את פעולות חברי המפלגה, לבחור במדיניות קבוצתית, או מועמדים למשרדים שונים.
ברחבי העולם > אסיפות בחירה למועמד לנשיאות

| --- | --- |
 :  ראו גם – הבחירות המקדימות לנשיאות ארצות הברית
אספת הבחירה היא שיטת ההצבעה ההיסטורית בבחירות המקדימות. מתכנסים בה חברי המפלגה לדון במועמדים, עמדותיהם ויכולותיהם ואז מצביעים בהרמת ידיים או בחלוקה לקבוצות. בראשית המאה העשרים גברה התחושה שהאסיפות הללו הם פומביות מדי וכי על ההצבעה צריכה להתנהל בחשאיות. לכן עברו מרבית המדינות לפריימריז. המדינות שעדיין מנהלות אסיפות מסוג שכזה הן אלסקה, קולורדו, הוואי, קנזס, מיין, מינסוטה, נוואדה, צפון קרוליינה, ויאומינג ואייווה.
ברחבי העולם > בממלכה המאוחדת

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ראו גם

חוג בית
הערות שוליים

↑   כל מה שרצית לדעת על הבחירות ולא העזת לשאול, באתר הארץ, 10 בנובמבר 2015
| --- | --- |
בקרת זהויות :  NARA: 10636895 
ערך זה הוא קצרמרבנושא בחירות ובנושא ארצות הברית. אתם מוזמנים לתרום לוויקיפדיה ו.
אזורים מן השדולה המחוזית המחוקקת ה-46 של מדינת וושינגטון בתוך חדר האוכל של בית ספר (2008).
אלברטו סורו

אלברטו סורו אלברס (בספרדית: Alberto Soro Álvarez; נולד ב-9 במרץ 1999) הוא כדורגלן ספרדי, המשחק בעמדת הקשר בגרנדה הספרדית.
קריירת מועדונים

סורו נולד באג'ה דה לוס קבאלרוס, סרגוסה, ספרד, והצטרף לקבוצות הנועל של ריאל סרגוסה כבר בשנת 2009 כשהיה בן 10. סורו ערך את הופעות הראשונה בקבוצת הנוער של ריאל סרגוסה, ב-14 במאי 2017, כאשר עלה כמחליף במשחק ליגה של הליגה הספרדית הרביעית בכדורגל.
סורו ערך את הופעות הרשמית בקבוצה הבוגרת, ב-25 באוגוסט 2018, במשחק הבית של ריאל סרגוסה במסגרת הליגה הספרדית השנייה בכדורגל. הוא כבש את שערו המקצועי הראשון ב-8 בספטמבר 2018, בניצחון קבוצתו 0–4 נגד ריאל אוביידו.
ב-5 באוקטובר 2018 האריך את חוזהו בריאל סרגוסה עד לשנת 2022 הוא הפך לשחקן קבוע בקבוצה וכבש ארבעה שערים אך קבוצתו לא הצליחה להעפיל ללה ליגה.
ב-26 ביולי 2019 חתם בריאל מדריד על חוזה עד לשנת 2024 תמורת 2.5 מיליון יורו. הוא הושאל חזרה לריאל סרגוסה עד לתום עונת 2019/2020.
ב-1 בספטמבר 2020 חתם לחמש שנים בגרנדה.
הערות שוליים

↑  Official Announcement: Alberto Soro | Real Madrid CF, Real Madrid C.F. - Web Oficial (באנגלית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אלברטו סורו".
אל-מועז עלי

אל-מועז עלי זיין אל-עאבדין עבדאללה (בערבית: المعز علي زين العابدين عبد الله; נולד ב-19 באוגוסט 1996) הוא כדורגלן קטרי המשחק בא-דוחייל ובנבחרת קטר בעמדת החלוץ.
קריירת מועדונים

עלי נולד בח'רטום שבסודאן בגיל צעיר היגר עם משפחתו לקטר. עלי התחיל לשחק כדורגל בקבוצת הילדים של אל-מסיימר, אליה הצטרף בגיל 3. כעבור 3 שנים הצטרף לאקדמיית אספירה. בקיץ 2013 הצטרף ללחוויאה וכעבור שנה הצטרף לאיופן.
ביולי 2015, עלי הצטרף לקבוצת ל.א.ס.ק. לינץ מהליגה האוסטרית השנייה. ב-14 באוגוסט 2015 עלי ערך את הופעת הבכורה שלו בקבוצה בהפסד 2-1 לאוסטריה לוסטנאו. ב-27 בנובמבר 2015 הבקיע את שער הבכורה שלו בקבוצה בניצחון 0-4 נגד פלורידסדורפר.
בינואר 2016 חתם בקולטורל לאונסה מהליגה השלישית בספרד. ב-3 באפריל עלי הבקיע את שער הבכורה שלו בקבוצה בניצחון 0-1 נגד ארנידנה, והפך לכדורגלן הקטרי הראשון שכובש באחת מן התחרויות הספרדיות.
בקיץ 2016 עלי חזר לקטר וחתם בלחוויאה. ב-27 בספטמבר 2016 הבקיע את שער הבכורה שלו בקבוצה בניצחון 4-5 נגד אל-מוחיית'ר. בסיום העונה, עלי נבחר לכדורגלן הצעיר של העונה בליגת העל הקטרית, וזכה עם הקבוצה באליפות קטר. בקיץ 2017 התאחדה לחוויאה עם א-ג'ייש לקבוצת א-דוחייל ועלי הצטרף לקבוצה המאוחדת.
קריירה בינלאומית

עלי ערך את הופעת הבכורה שלו בנבחרת קטר במשחק ידידות שנערך בדצמבר 2013, אולם המשחק לא הוכר כמשחק רשמי על ידי פיפ"א.
בשנת 2014 עלי היה שותף לזכייה של נבחרת הנוער בגביע אסיה בכדורגל עד גיל 19. בשנת 2015 השתתף עם הנבחרת בגביע אסיה בכדורגל עד גיל 20.
ב-8 באוגוסט 2016 עלי ערך את הופעת הבכורה הרשמית שלו בניצחון 1-2 נגד עיראק.
עלי נכלל בסגל הנבחרת לקראת גביע אסיה בכדורגל 2019. ב-13 בינואר הבקיע רביעייה בניצחון 0-6 נגד קוריאה הצפונית. עלי הצליח להבקיע את ארבעת השערים ב-51 דקות, ההספק השני בטיבו בתולדות גביע אסיה בכדורגל. עלי הבקיע 9 שערים בתחרות, והיה שותף לזכייה הראשונה של קטר בגביע אסיה ואף נבחר לשחקן המצטיין.
זמן קצר לאחר הניצחון 0-4 נגד איחוד האמירויות הערביות, עטרה האחרונה לבית הדין של AFC, בטענה כי עלי אינו זכאי לייצג את קטר כיוון שלא נולד בקטר ועל פי תכנון AFC, עליו לחיות במדינה 5 שנים לאחר גיל 18 אם בכוונתו לייצג את הנבחרת. עלי, טען להגנתו כי משום שאמו נולדה בקטר, החוק לא חל עליו וזוכה מכל אשמה.
עלי השתתף עם הנבחרת גם בהופעתה הראשונה של קופה אמריקה 2019.
נכלל בסגל נבחרת קטר לטורניר מונדיאל 2022.
נכלל בסגל נבחרת קטר לטורניר גביע אסיה 2023.
תארים

ליגת העל הקטרית: 2016/2017
ליגת העל הקטרית: 2017/2018
גביע האמיר של קטר: 2018, 2019
הגביע הקטרי: 2018
גביע אסיה בכדורגל עד גיל 19: 2014
גביע אסיה בכדורגל: 2019
מלך השערים בגביע אסיה בכדורגל עד גיל 23: 2018 (6 שערים)
מלך שערי גביע אסיה בכדורגל: 2019 (9 שערים)
השחקן המצטיין של גביע אסיה בכדורגל: 2019
אליס רוואן

| --- | --- |

 לידה:  30 ביולי 1848 מלבורן, אוסטרליה 
 פטירה:  4 באוקטובר 1922 (בגיל 74) Macedon, אוסטרליה 
 תקופת הפעילות:  1858–1922 (כ־64 שנים) 
 יצירות ידועות:  A guide to the wild flowers 
 
אליס רוואן (באנגלית: Ellis Rowan‏;  30 ביולי 1848 – 4 באוקטובר 1922) הייתה אמנית ומאיירת בוטנית אוסטרלית. היא גם ערכה סדרת איורים של ציפורים, פרפרים וחרקים.
ביוגרפיה

מריאן אליס, בתם של מריאן וצ'ארלס ראיין, סוכן מניות, נולדה ליד לונגווד, ויקטוריה. משפחתה הייתה משולבת היטב בחברה הגבוהה: אחותה עדה מרי נישאה לאדמירל לורד צ'ארלס סקוט, בנו של הדוכס מבוקלוק. אחיה סר צ'ארלס ראיין היה מנתח ידוע במלבורן ובמשך זמן מה קונסול בלונדון.
היא התחנכה בבית הספר הפרטי של מיס מרפי במלבורן, ובשנת 1873 נישאה לקפטן צ'ארלס רוואן, שלחם במלחמות ניו זילנד. בעלה התעניין בבוטניקה והוא עודד אותה לצייר פרחי בר. לא הייתה לה הכשרה לכך, אלא היא עבדה לפי הרגש ובזהירות בצבעי מים. עבודותיה ידועות בהיותן אינפורמטיביות מבחינה בוטנית וגם אמנותיות. רוואן חזרה למלבורן בשנת 1877, ובמשך שנים רבות טיילה באוסטרליה וציירה את צמחיית המדינה, לעיתים בחברת חברתה לציור, מרגרט פורסט. רוואן הציגה את עבודותיה בארמון לאמנויות יפות בתערוכת הקולומביאנית העולמית של 1893 בשיקגו, אילינוי. היא פרסמה בשנת 1898 מבחר פרחים בקווינסלנד ובניו זילנד, המבוססת במידה רבה על מכתבים לבעלה ולחבריה.
בערך בתקופה זו נסעה לצפון אמריקה וסיפקה את האיורים, רבים בצבע, למדריך לפרחי הבר מאת אליס לונסברי, שיצא לאור בניו יורק בשנת 1899 וכן מדריך לעצים (1900) ופרחי פרא ועצים הדרומיים. (1901) גם מאת לונסברי. בזמן שהייתה באמריקה, וטיילה עם לונסברי, קיבלה רוואן חדשות כי בנה ראסל (המכונה "פאק") נהרג במלחמת הבורים השנייה.
בשנת 1905 ערכה תערוכה מוצלחת בלונדון. היא חזרה לאוסטרליה וערכה תערוכות של יצירותיה שנמכרו במחירים גבוהים יחסית. בשנת 1916 עשתה טיול בגינאה החדשה, הראשון מתוך כמה נסיעות שבמהלכם הפיקה כרך גדול של איורים. היא נדבקה במלריה במהלך מסעות אלה.
בשנת 1920 ערכה את תערוכת היחיד הגדולה ביותר שנראתה עד אז באוסטרליה, כשהציגה 1000 מיצירותיה בסידני.
היא מתה במקדון, ויקטוריה, בעלה ובנה היחיד נפטרו לפניה. בעלה נפטר בשנת 1892, בן 47 ובנה נפטר מנפריטיס באפריקה, בגיל 22.
יצירה > טכניקות ציור

אליס רוואן ציירה את רוב ציוריה בקווינסלנד בתוך הבית, היא תמיד עבדה אל תוך הלילה כדי לצייר צמחים שאספה במסעה. מצד שני, אליס הייתה ציירת מהירה וישירה שעשתה את הציורים הבוטניים שלה בחוץ.
אליס רצתה ליצור יצירות אמנותיות, המיוצגות בדרך כלל בצורת תקריב נועז. הצמחייה הצבעונית והמלאת חיים שציירה לא הייתה מוצגת בדרך המקובלת באיור בוטני מדעי, אלא הוצגה בבתי הגידול שלהם, שהשתרעו מעבר למסגרת התמונה. אליס הוסיפה לפעמים חרקים ואפילו נחשים ליצירות האמנות שלה, על מנת להשיג את האפקט הדרמטי.
יצירה > צמחים

עבור הבוטנאים של ימינו, לציוריה של אליס רוואן ערך המחקר המדעי מוגבל מכיוון שהם חסרים את הפרטים הקריטיים הדרושים לאיורים בוטניים. עם זאת, רישומי הצומח האלה מדויקים וברורים מספיק כדי לעזור לאנשים לזהות את רוב הצמחים שציירה. אף שאליס הודתה כי היא יודעת מעט מאוד על צמחים, היא שמרה על התשוקה והאהבה שלה לגלות את העולם הבוטני, ייבשה דגימות רבות כאוספים שלה.
אליס יצרה את עולמה הבוטני יותר מאשר ציירה כל פרט בהתבוננות מדויקת. ישנם כמה 'מינים חדשים' שנוצרו על ידי אליס, שהוסיפה לעיתים קרובות חלק אחד של הצמח למשנהו, באופן מפתיע ביותר, סידור הצמחים מסוגים שונים הציג שילוב נעים.
יש סיבה נוספת לכך שציוריה של אליס אינם חזקים מספיק בכדי להיקרא איור מדעי. נראה כי לאליס היה טעם משלה בבחירת האובייקטים, מה שהביא להגבלת המינים הבוטניים בציור שלה. היא העדיפה מינים צבעוניים וראוותניים יותר מאשר מיני עשבוניים בעלי פרחים קטנים. לכן חבצלות מים היו הפרחים האהובים עליה ביותר, ולא היה ביצירותיה תיאור של משפחת החמניות הגדולה והמשמעותית.
יצירה > בעלי חיים

בנוסף לציורים הבוטניים המרהיבים, אליס רוואן הייתה טובה גם בתיאור בעלי חיים וחרקים. הסדרה של ציפורים ופרפרים בגינאה החדשה הם חקירתה העיקרית בציורי בעלי חיים. שליש מציוריה של אליס שנאספו במוזיאון קווינסלנד הודגמו בשפע של מיני בעלי חיים, כגון חיפושיות, פרפרים, נחשים ושפיריות. חרקים או בעלי חיים אלה ביצירות של אליס נוספו כנראה מאוחר יותר לאחר שציירה את הצמחים. האם הייצוג של מינים אמיתיים אלה היה מדויק בהקשרם?. סביר להניח שאליס שילבה צמחים וחרקים באקראי, מבלי לחשוב היטב על הקשר ביניהם. ההתעניינות של אליס בבעלי חיים נבעה מניסיונה המוקדם עם משפחתה.
מורשת

למרות שזכתה במספר מדליות זהב בשיפוט על ידי אמנים בינלאומיים מול כמה מהאמנים המובילים באוסטרליה, זלזלו ביכולות שלה, בשל המגדר שלה. יצירות אמנותה שוכנות בספרייה הלאומית, לא בגלריה הלאומית.
בשנת 1923, שנה לאחר מותה, הוצע האוסף שלה 952 ציורים לממשלת אוסטרליה על ידי יורשיה. ההצעה נדונה בבית הנבחרים. בסופו של דבר הפרלמנט הסכים על מחיר של 5000 לירות עבור הציורים, חצי מהמחיר המבוקש, והם הפכו לנחלת חבר העמים האוסטרלי.
האוסף היה מאוחסן בכספות של האוצר הפדרלי במלבורן עד 1933, ואז הועבר למשמרת לספרייה הלאומית. הרכישה הגדולה של ממשלת אוסטרליה הוסתרה בעיקר מעיני הציבור.
אוסף נוסף של עבודתה נמצא במוזיאון קווינסלנד כולל 125 ציורים בוטניים של אליס רוואן שהיה נגיש לציבור במשך כמעט חצי מאה.
הערות שוליים

↑  Margaret Hazzard, Rowan, Marian Ellis (1848–1922), Canberra: National Centre of Biography, Australian National University. (באנגלית)
↑  British Women Painters: 1893 Exposition--page 4, arcadiasystems.org
↑  Jane Cadzow, "Pick of the bunch", The Age, 19 October 2002, Good Weekend, p. 39
↑  McKay, Judith (1990). Ellis Rowan, A Flower-Hunter in Queensland. Australia: National Library of Australia. p. 62
↑  "The Ellis Rowan Pictures". Queenslander. 12 מרץ 1931. נבדק ב-2021-10-11.
↑  "ELLIS ROWAN MEMORIAL PORTRAIT". Sydney Morning Herald. 6 בדצמבר 1929. נבדק ב-2021-10-11. {{cite news}}:  (עזרה)
| --- | --- |
בקרת זהויות :  ADB: rowan-marian-ellis-8282  AGSA: 10144  AWR: AWE0329b  DAAO: ellis-rowan  DSI: 2730  GND: 122218337  ISNI: 0000 0000 8381 5483  LCCN: n82132890  NGV: 4334  NLA: 36270555  NTA: 239998944  RKD: 432663  SNAC: w64n0dch  Trove: 620637  ULAN: 500069008  VIAF: 50102977   WorldCat (עם VIAF): 50102977 
אליס רוואן עם אמה ואחיותיה, 1885
אליס רוואן ובנה אריק, 1886
אלברטו מורנו

אלברטו מורנו פרס (בספרדית: Alberto Moreno Pérez; נולד ב-5 ביולי 1992) הוא כדורגלן ספרדי המשחק בעמדת המגן השמאלי בקומו.
קריירה > קריירת מועדונים

לאורך שנות הקריירה הראשונות שלו שיחק מורנו, יליד סביליה, בקבוצת הכדורגל של העיר. הוא החל את דרכו במחלקת הנוער של המועדון וב-2011 שיחק בקבוצת המילואים של המועדון, סביליה אתלטיקו. באפריל 2012 שיחק לראשונה בקבוצה הבכירה של העיר בליגה הספרדית הראשונה אך רק בפברואר 2013 הצטרף באופן קבוע לקבוצה הראשונה של המועדון. בסוף עונת 2013/2014 זכה עם הקבוצה בליגה האירופית. מורנו פתח בהרכב למשחק הגמר, בו ניצחה סביליה בדו-קרב בעיטות עונשין.
ב-16 באוגוסט 2014, ביום פתיחת עונת 2014/2015 של הליגה האנגלית, חתם מורנו במועדון האנגלי ליברפול, ששילמה לסביליה 12 מיליון ליש"ט תמורת העברתו. ערך את הופעתו הבכורה נגד מנצ'סטר סיטי בהפסד 1–3, וכבש את שערו הראשון בהופעה השנייה נגד טוטנהאם הוטספר בניצחון 0–3. הוא העפיל עם קבוצתו לגמר הליגה האירופית 2016, שם פגשה את קבוצתו לשעבר סביליה. מורנו הפגין יכולת חלשה במשחק, שהובילה לביקורת חריפה כלפיו. במיוחד בלטו טעויותיו של מורנו בשער השוויון של סביליה, כאשר הרחקה לא טובה שלו העבירה את הכדור לספרדים בחצי המגרש של קבוצתו, ובהמשך המהלך העביר מריאנו את הכדור בין רגליו של מורנו בדרך לבישול השער.
ב-26 במאי 2021 זכה עם ויאריאל בליגת האירופית לאחר שקבוצתו ניצחה בפנדלים את קבוצת מנצ'סטר יונייטד.
ב-19 ביולי 2024 חתם בקומו האיטלקית לעונה אחת.
קריירה > נבחרת

בשנת 2013 זומן מורנו לנבחרת ספרד הצעירה וזכה עימה באליפות אירופה עד גיל 21 בשנה זו. בסוף השנה קיבל זימון לנבחרת הבוגרת ופתח בהרכב במשחק הבכורה שלו, ניצחון ספרד 0–2 על גאורגיה. הוא נכלל בסגל המורחב של הנבחרת למונדיאל 2014, אך לא נכנס לסגל הסופי של 23 שחקנים.
תארים

הליגה האירופית: 2013/2014
ליגת האלופות: 2018/2019
הליגה האירופית: 2020/2021
אליפות אירופה בכדורגל עד גיל 21: 2013